kardosdrur/scandi-wiki huggingface dataset:
Maccabiaden

Maccabiaden (også kaldet ”Den jødiske olympiade”, engelsk: The Maccabiah Games (The World Maccabiah Games), hebreisk: משחקי המכביה eller משחקי המכביה העולמית; flertal Maccabiot) – er et sportsarrangement, der afholdes hvert fjerde år i Israel og betoner centraliteten for staten Israel i det jødiske folks liv. Den første Maccabiade afholdes i 1932. I 2013 deltog 9000 idrætsfolk fra 79 lande.

Sportsfolk som har en jødisk far eller mor eller jødiske bedsteforældre kan deltage.

Danmark har deltaget ved alle 19 maccabiader.

Eksterne links 

Sportsarrangementer
Sport i Israel
Jødiske organisationer
Birdman (film)

Birdman or (The Unexpected Virtue of Ignorance) er en amerikansk dramakomedie fra 2014. Filmen er skrevet og instrueret af Alejandro González Iñárritu, og har Michael Keaton, Zach Galifianakis, Edward Norton, Andrea Riseborough, Amy Ryan, Emma Stone og Naomi Watts i hovedrollerne.

Om filmen 
Birdman havde premiere i Danmark 22. februar 2015. Filmen blev nomineret til syv Golden Globe-priser, blandt andet for bedste instruktør, bedste film indenfor musical eller komedie, bedste mandlige skuespiller i en film (Keaton), bedste mandlige skuespiller i en birolle (Norton) og bedste kvindelige skuespiller i en birolle (Stone).. Ved uddelingen af Golden Globe-priser 2015 modtog Michael Keaton prisen for bedste skuespiller i musical/komedie. Ved Oscaruddelingen 2015 modtog filmen en Oscar for bedste film.

Handling 

En afdanket skuespiller, som en gang spillede en ikonisk superhelt må overvinde sit ego og familieproblemer, mens han spiller i et teaterstykke på Broadway i et forsøg på at genvinde sin tabte succes.

Medvirkende 
 Michael Keaton som Riggan Thomson
 Zach Galifianakis som Jake
 Edward Norton som Mike Shiner
 Andrea Riseborough som Laura
 Amy Ryan som Sylvia
 Emma Stone som Sam Thomson
 Naomi Watts som Lesley
 Merritt Weaver som Annie
 Lindsay Duncan som Tabitha Dickinson
 Jeremy Shamos som Ralph
 Damian Young som Gabriel
 Natalie Gold som Clara

Referencer

Eksterne henvisninger 
 
 

Amerikanske film fra 2014
Dramafilm fra USA
Engelsksprogede film
Oscar for bedste film
Robertprisen for årets amerikanske film
Bodilprisen for bedste amerikanske film
César for bedste udenlandske film
Samson (flertydig)

Samson har flere betydninger:

Personer 
 Samson, bibelsk person.
 Samson Eitrem, norsk filolog.

Dyr 
 Samson, gorilla

Film 
 Samson og Sally, dansk tegnefilm fra 1984, instrueret af Jannik Hastrup.
 Samson (film fra 1914) – amerikansk stumfilm, instrueret af J. Farrell MacDonald.
 Samson (film fra 1915) – amerikansk stumfilm fra 1915 af Edgar Lewis.
 Samson (film fra 1961) – polsk film, instrueret af Andrzej Wajda.

Musik 
 Samson (Händel), oratorium af Georg Frideric Händel.
 Samson (band), britisk Hård rock band.
 Samson (sang), af Emly Starr.
 Samson og Dalila, opera af Saint-Saëns.

Litteratur 
 Samson og Sally (Bog), af Bent Haller.

Stednavne 
 Samson (Scillyøerne)
 Samson (Alabama)
Samsø Rederi

Samsø Rederi er et rederi, der siden oktober 2014 har varetaget driften af færgeruten mellem Hov i Jylland og Sælvig på Samsø.
Rederiet er ejet af Samsø kommune. 

I Polen bestilte rederiet en ny dobbeltenderfærge (M/F Samsø) med plads til 600 passagerer og 160 personbiler til at besejle ruten. Efter planen skulle den have været klar til indsættelse i november 2014 
Da den ikke var klar som aftalt, chartrede man i stedet Læsøfærgens M/F Ane Læsø (tidligere M/S Vesborg) til overfarten. Hun sejlede på ruten frem til starten af marts 2015 hvorefter M/F Samsø tog over, derved blev overfartstiden ca 60 minutter.

D.18/3 påsejlede M/F Samsø færgelejet i Sælvig hvorved der opstod store skader på både skib og færgeleje. 
Mens skaderne blev udbedret charterede man igen Ane Læsø som startede sejlads allerede dagen efter uheldet. 
Grundet de store skader på færgelejet i Sælvig flyttede man midlertidig til Koldby Kås hvor det gamle færgeleje blev taget i brug igen.

Rederier fra Danmark
Samsø Kommune
John Strong Newberry

John Strong Newberry (født 22. december 1822 i Windsor, Connecticut, død 8. december 1892 i New Haven, Connecticut) var en amerikansk geolog.

Newberry deltog i midten af 19. århundrede i ekspeditioner til det vestlige Nordamerika. Han var 1866—92 professor i geologi ved Columbia College i New York og 1869—84 tillige statsgeolog i Ohio.

Kilder 

 

Geologer fra USA
Opdagelsesrejsende fra USA
Ansatte ved Columbia University
Amerikanere i 1800-tallet
Personer fra Connecticut
Henry Newbolt

Sir Henry John Newbolt (født 6. juni 1862 i Bilston i Staffordshire, død 19. april 1938 i Kensington i London) var en engelsk digter. 

Newbolt studerede i Oxford og senere jura ved Lincoln's Inn. Han praktiserede et par år som advokat, men blev så redaktør af Monthly Review (1900—04). Hans første litterære arbejde var 
det af Tennyson påvirkede blankversedrama Mordred (1895). Han har i en række digtsamlinger sekunderet Kipling som det britiske imperiums, særlig det engelske søvældes, sanger. Betydeligst er Admirals All (1897), The Island Race (1898) og Poems New and Old (1912). Han har også skrevet romaner som The Old Country (1906), The New June (1909) og The Twymans (1911). Et billigt udvalg af hans digte, Collected Poems, findes i The Nelson Library. Newbolt har tillige udgivet A Naval History of the War (1920) og An English Anthology (1921).

Kilder 

 
 

Advokater fra England
Jurister fra Storbritannien
Redaktører
Journalister fra England
Digtere fra England
Romanforfattere fra England
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Hakoah

Jødisk Idætsforening Hakoah er en jødisk idrætsklub i København stiftet 12. oktober 1924 af Falk Meyer Rudaizky, Simon Sachnovsky, Eliser Schavlov og Nathan Farberoff.

Navnet Hakoah, som anvendes af mange jødiske idrætsklubber verden rundt. Ordet kommer af Hakoah-stjernen, der består af de tre hebræiske bogstaver, hei, kaf og chet, der tilsammen udgør navnet Hakoah, der direkte oversat betyder styrke eller kraft. Idrætsforeningen har og har haft fodbold, bowling, basketball, håndbold, bordtennis, brydning, tennis og gymnastik på programmet.

I 1932 vandt Abraham Kurland klubbens første Danmarksmesterskab, da han vandt guld i græsk-romersk letvægt i brydning. Samme år vandt han sølv ved de Olympiske Lege i Los Angeles og guld ved den første Maccabiade.

Hakoahs formand siden 2009 er Martin Norden.

Eksterne links 
 Hakoahs hjemmeside 

Sportsklubber i København
Jødedom i Danmark
Brydning
Etableret i 1924
Hugh Newall

Hugh Frank Newall (født 21. juni 1857 i Gateshead on Tyne, død 22. februar 1944) var en engelsk astrofysiker. Han var søn af Robert Stirling Newall.

Newall studerede i Cambridge, blev 1885 assistent ved det fysikalske laboratorium sammesteds, 1889 astrofysiker ved observatoriet og 1909 professor i Astrofysik og bestyrer af det i apr. 1913 
grundede astrofysikalske institut sammesteds, idet Solar Physics Observatory i South Kensington i London overførtes til Cambridge; observatoriet fik som gave Huggins' kikkerter og McCleans solinstrumenter. Newall har udgivet Instituttets Annals (Volumes III, IV). Som astrofysiker har Newall arbejdet med den af hans fader 1889 til observatoriet i Cambridge skænkede mægtige refraktor af 63 centimeters åbning, der 1871 blev opstillet i Gateshead; fra 1909 har Newall publiceret talrige mindre afhandlinger af astrofysikalsk indhold. 1907—09 var Newall præsident i Royal Astronomical Society. Han afgik 1928 som professor i astrofysik og direktør for Solar Physics Observatory i Cambridge.

Kilder 

 
 

Astrofysikere
Astronomer fra Storbritannien
Fysikere fra England
Ansatte ved University of Cambridge
Briter i 1800-tallet
Briter i 1900-tallet
Richard Mead

Richard Mead (født 11. august 1673 i London, død 16. februar 1754 sammesteds) var en engelsk læge.

Meads familie blev forjaget fra England, og han kom derfor til at studere først i Leyden, senere i Padua, hvor han 1696 tog både den medicinske og den filosofiske doktorgrad. Han levede derefter en tid i Rom og Neapel, men vendte tilbage til London, hvor han fik en uhyre praksis og blev prinsen af Wales' læge. Fra 1703 var han læge ved Saint Thomas' Hospital. I 1744 blev han medlem af Royal Society. Mead overtalte boghandleren Thomas Guy til at testamentere en sum til oprettelse af et hospital (Guy's Hospital). Han var i sine tidligere år udpræget iatromediciner og skrev: De imperio solis et lunæ in corpora humana et morbis inde oriundis. Han skrev en mængde afhandling om epidemiske sygdomme, og hans Discourse on the Plague (1720) gav anledning til, at den andetsteds benyttede metode, at isolere pestpatienter uden for byerne, i steden for i hjemmene, blev indført i England.

Kilder 
 

Læger fra England
Medlemmer af Royal Society
Briter i 1600-tallet
Briter i 1700-tallet
Carl Friedrich Borkenstein

Carl Friedrich Borkenstein (født 17. februar 1779 i Hannover, død 16 december 1839 i Kristiania) var en norsk officer og militærforfatter.

Borkenstein deltog i felttogene 1794—98, gik ved den hannoveranske hærs opløsning 1803 i dansk tjeneste som sekondløjtnant i artilleriet og kommanderedes samme år til Norge, hvor han blev lærer i artilleri ved Landkadetkorpset. Han avancerede senere til oberst i generalstaben. Borkenstein underkastede artillerilæren en fuldstændig rationel behandling, hvorved det lykkedes ham at give dette fag et hidtil ukendt opsving. I 1822 udgav han sit hovedværk: Versuch zu einem Lehrgebäude der theoretisch-praktischen Artillerie-Wissenschaft. Foruden som militærforfatter vandt Borkenstein også anerkendelse for sine litterære og videnskabelige afhandlinger. Kristiania militære samfund, blandt hvis stiftere Borkenstein var, rejste et mindesmærke på hans grav.

Kilder 

 

Officerer fra Norge
Faglitterære forfattere fra Norge
Nordmænd i 1800-tallet
Personer fra Hannover
Poul Abrahamsen

Poul Abrahamsen (20. august 1924 – 17. november 2021) var en dansk atlet, medlem af Gullfoss og Københavns IF, og i slutningen af 1940'erne blandt de bedste sprintere i Danmark.

Abrahamsen startede med at blive meldt ind i Sønderbro, der var en lille Amagerklub, men skiftede snart til bedre forhold i Idrætsforeningen Gullfoss, og kom senere til storklubben KIF, hvor han fem gange mellem 1948-1950 blev Danmarksmester i stafet. Han kom også på landsholdet og var med, da det danske stafethold i 1948 satte nationsrekord og for første gang slog Finland.

Abrahamsen, som var jøde og talte jiddisch, var meget engageret i den jødiske idrætsforening Hakoah, hvor han startede som håndboldspiller, og hvor han sad i foreningens bestyrelse og blev leder i håndboldafdelingen. Senere blev han formand for foreningen og var primus motor for De Europæiske Maccabimesterskaber i København i 1974.

Abrahamsen blev 19 år gammel tvunget på flugt under jødeaktionen. Den 1. oktober 1943 flygtede han fra Vedbæk over Øresund til Sverige i en robåd. Efter krigen kom han hjem med Den Danske Brigade og startede i konfektionsbranchen, hvor han senere fik sit eget agentur, Poul A og In Fashion.

Danske mesterskaber 
  1950 4 x 100 meter
  1950 4 x 400 meter
  1949 4 x 100 meter
  1949 4 x 400 meter
  1948 4 x 100 meter

Personlige rekorder 
 100 meter: 11,1 1949
 200 meter: 22,8 1949
 400 meter: 51,5 1952

Referencer

Eksterne henvisninger 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 KIF top 100 
 HAKOAHS SKYTSENGEL - POUL ABRAHAMSEN 

Atleter fra IF Gullfoss
Atleter fra Københavns IF
Sprintere fra Danmark
Personer fra København
Jøder fra Danmark
Free-to-play

Free-to-play er en betegnelse for computerspil, som er gratis at spille. Man behøver ikke at betale noget for at komme i gang med at spille, og der skal heller ikke betales abonnement. Mange free-to-play computerspil giver spillerne mulighed for at købe ting for rigtige penge i spillet (disse ting er dog ikke påkrævede for at kunne spille spillet). Et par eksempler kunne være smølfe-bær i Smurf Village eller card packs i Hearthstone.

Se også 
 Freemium
 Shareware
Transitioning (Glee)

"Transitioning" er den syvende episode af den sjette sæson af den amerikanske tv-serie Glee, og den 115. episode overordnet set. Episoden blev skrevet af Matthew Hodgson, og instrueret af Dante Di Loreto. "Transitioning" blev første gang vist på kanalen Fox den 13. februar 2015 i USA. 

Episoden handler om at Will Schuester har problemer med metoder til Vocal Adrenaline, og han forsøger at lærer dem noget respekt. Rachel Berry skal komme overens med, at hendes barndomshjem sælges, og Coach Beiste har en vanskelig tilbagevenden til McKinley High, for at begynde livet som en mand.

Plot 
Will Schuester og hans hustru Emma opdager, at Vocal Adrenaline, ledet af Clint, har kastet æg på Rachel Berry og Blaine Anderson, så han laver en lektion om tolerance og hidkalder Wade "Unique" Adams for at hjælpe, men Clint og de øvrige medlemmer lytter ikke. Coach Shannon Beiste returnerer til McKinley High efter kønsskifteoperation og hedder nu Sheldon Beiste. Principal Sue Sylvester og Sam Evans byder ham velkommen tilbage, da Sue lover at der ikke vil være nogen problemer på skolen med Beistes nye udseende. Rachel Berry fortæller Sam, at hendes barndomshjem er blevet solgt af sine fædre, og hun er ulykkelig over dette, så Sam spørger Kurt Hummel, Mercedes Jones, Artie Abrams, Kitty Wilde, og Blaine om at hjælpe. Beistes bil er vandaliseret af Vocal Adrenaline, og Will er gal. Rachel og Kurt annoncere lektie for New Directions er "overgange", som medlemmer Spencer Porter, Jane Hayward, Mason McCarthy og Madison McCarthy er inviteret til en fest, for at sige farvel til Rachels hjem, og der skal de synge duetter.Mercedes er parret med Roderick og Kurt snyder sig vej ind i en duet med Blaine. Sam og Spencer ønsker at, gøre op med Vocal Adrenaline men Beiste stopper dem. Will kalder Vocal Adrenaline for deres handlinger, men Clints vinder-tager-det-hele holdning, får Will til at smide ham af holdet. Will og Emma diskuterer Wills problemer med coaching Vocal Adrenaline.

Til festen sniger Rachel og Sam sig ovenpå til Rachels gamle soveværelse for at sige farvel, og de kysser. Kurt og Blaine synger deres duet, som får til dem til at kysse udenfor. Beiste mødes med Unique og de diskuterer deres indbyrdes problemer, hvor Unique forsikrer Beiste, at han ikke er alene. Clint vender tilbage til Vocal Adrenaline, hvor han er blevet genindsat af rektoren, men Will accepterer ændringen. Blaine fortæller sin kæreste Dave Karofsky om kysset og de slår op, da Dave opdager, at Kurt og Blaine stadig er forelsket i hinanden. Blaine vil fortælle det til Kurt, men ser ham med Kurts nye ven Walter, så han fortæller ikke Kurt noget. Will og Vocal Adrenaline sniger sig ind i McKinley Highs auditorium for lave deres løjer, men det bliver afsløret, som en intervention af Unique og et kor af transseksuelle personer, som Beiste er velkommen i, hvor han finder accept. Will kvitter Vocal Adrenaline og accepterer en frivillig stilling, for at hjælpe med New Directions.

Eksterne links
 

Episoder af Glee
Keolis

Keolis er et fransk selskab, der driver persontog, sporvogne, busser, trolleybusser, kabelbaner og lufthavnsservice verden over. Selskabet, der har hovedsæde i Paris, ejes af de franske statsbaner SNCF med 70 % og den canadiske pensionsfond Caisse de dépôt et placement du Québec med 30 %.

Keolis havde en indtjening på over 5,1 mia. euro i 2013. Pr. december 2013 havde Keolis 54.600 ansatte i Australien, Belgien, Canada, Danmark, Frankrig, Indien, Luxembourg, Nederlandene, Norge, Portugal, Storbritannien, Sverige, Tyskland og USA.

Den danske afdeling, Keolis Danmark, blev dannet i efteråret 2014 ved en sammenlægning af City-Trafik og Nettbuss. Keolis Danmark råder over 1.500 medarbejdere og 450 busser, der kører på over 100 buslinjer hos Movia, Midttrafik og Nordjyllands Trafikselskab, hvilket gør det til det næststørste busselskab i Danmark, efter Arriva. I foråret 2015 vandt Keolis Danmark desuden udbuddet om drift på Aarhus Letbane. Kørslen, der udføres fra 2017, sker under datterselskabet Keolis Aarhus Letbane.

Referencer

Eksterne henvisninger 

 keolis.dk

Transportvirksomheder fra Frankrig
Sukkerfabrik

En sukkerfabrik eller et sukkerraffinaderi er et produktionsanlæg, der raffinerer råsukker til hvid raffineret sukker eller raffinerer sukkerroer til sukker.

Mange sukkermøller fremstiller råsukker, som er sukker med melasse. Det giver mere farve og flere indholdsstoffer end det hvide sukker, som normalt anvendes i husholdningen, i sodavand og madvarer. Rørsukker behøver ikke raffinering, mens sukker fra sukkerroer stort set altid skal have fjernet den kraftige, uønskede smag af roer. Raffineret sukker er mere end 99 % ren sukrose.

Mange sukkerfabrikker til raffinering af sukkerroer er ofte kun i funktion en del af året ved høsten. Sukkermøller til sukkerrør er derimod ofte i brug hele året.

Råsukker bliver videreforarbejdet til rent hvidt sukker på lokale raffinaderier eller solgt til lokal industri og forbruger eller eksporteret til raffinaderier i destinationslandet. Sukkerfabrikker ligger ofte i områder, hvor forbruget af sukker er højt som Nordamerika, Europa og Japan. Siden 1990'erne er der opført mange højteknologiske sukkerfabrikker i MENAområdet; dvs. Dubai, Saudi Arabien og Algeriet. Verdens største sukkerraffinaderivirksomhed er American Sugar Refining, som har afdelinger i Nordamerika og Europa.

I Danmark dyrkes sukkerroer på særligt Lolland-Falster, og adskillige byer på øerne har haft sukkerfabrikker. I dag findes kun Nykøbing Falster Sukkerfabrik i Nykøbing Falster og Nakskov Sukkerfabrik i Nakskov, som hver producerer omkring 200.000 tons om året. Begge drives af Nordic Sugars. Danisco ejede dem frem til 2009, da sukkerdivisionen blev købt af tyske Nordzucker, som navngav denne nytilkøbte virksomhed Nordic Sugars. Fabrikkernes rest-affald (pulp og mask) bruges i mindre omfang i biogasanlæg.

Historisk har der også været fabrikker andre steder, bl.a Assens Sukkerfabrik og den statsstøttede  
sukkerproduktion i Dansk Vestindien, hvor plantagerne var bemandet med slaver.

Råmaterialer blev ofte transporteret på smalsporede jernbaner fra marken til fabrikken.

Referencer 

 Sukker og polsk knofedt DR TV 2021

Sukker
A Wedding (Glee)

A Wedding er den ottende episode af den sjette sæson af den amerikanske tv-serie Glee, og 116. overordnet set. Episoden blev skrevet af Ross Maxwell, instrueret af Bradley Buecker og Ian Brennan, og første gang sendt den 20. februar 2015 på Fox i USA.

Eksterne links
 

Episoder af Glee
Gubbeltåga

Gubbeltåga (lulesamisk: Gubbeltædno) er et vandløb i Rana kommune på Helgeland i Nordland. Vandløbet har sin kilde i den lille bjergsøen Svangstjønna på Saltfjellet, og løber i en sydlig og sydvestlig retning. Fra Svangstjønna løber Svangsbekken vestover til begyndelsen på Gubbeltåga. Begyndelsen befinder sig i området vest for den lille bjergsø Rándalgiera og syd for tangen Tjáhtjejuohkam, som udgør vandskelet mellem nord og syd.

Gubbeltåga går gennem Gubbeltdalen, som har sin oprindelse mellem Stokkafjellet i vest og Svangsfjellet i øst.

Nordlandsbanen og Europavej 6 passerer langs elven fra begyndelse til slut. Elven starter øst for Nordlandsbanen og vest for E6. Ved Stokkalia nord for Bolna stasjon krydser E6 elven med en bro. Derefter fortsætter Gubbeltåga på østsiden af E6.

På dens vej ned fra Saltfjellet munder den ud i Randalselva som kommer fra Randalen i øst. Randalselva fortsætter sydvestover; i dens møde med Virvasselva ved Elvmøthei, opstår Ranelva.

Gubbeltåga nævnes i historiske kilder fra 1742. På ældre kort forekommer en navneforveksling med Randalselva. Fejlen blev rettet af Statens kartverk i 1990'erne.

Referencer 

Vandløb i Nordland
Rana
William Huggins

William Huggins (født 7. februar 1824 i London, død 12. maj 1910 sammesteds) var en engelsk astronom.

Huggins byggede sig 1856 et privatobservatorium (Upper Tulse Hill). Her observerede han i begyndelsen dobbeltstjerner og planeter; fra 1862 har han så godt som udelukkende beskæftiget sig med astrofysik og på det område været banebryder. Til dels sammen med William Allen Miller (1862—64), senere udelukkende sammen med sin hustru, har Huggins anstillet fundamentale spektralundersøgelser af solen, planeter, kometer, stjernetåger (han var den første, som påviste forskellen mellem stjernetåger og stjernehobe), nye stjerner etc. og offentliggjort sine resultater dels i fagskrifter, dels i Royal Society, hvis medlem han var siden 1865 og dets præsident 1900—05; det gav ham sin Royal Medal (1866), Rumfordmedaljen (1880) og Copleymedaljen (1898). I 1867 og 1885 har Royal Astronomical Society, hvis præsident han var 1876—78, givet Huggins sin guldmedalje for hans astrofysikalske arbejder, og det franske Akademi blandt andet Janssenprisen (1888). I 1901 fik han Henry Draper-medaljen og 1904 Brucemedaljen. Han blev medlem af Videnskabernes Selskab 1873, af Fysiografiska sällskapet i Lund, af Vetenskapssocieteten i Uppsala 1875 och af Vetenskapsakademien 1883. 

Sammen med sin hustru Margaret Lindsay Huggins har han udgivet: Publications of Sir Williams Huggins Observatory. I: Atlas of representative stellar spectra together with a discussion of the evolutional ordre of the stars and the interpretation of their Spectra, II: The scientific papers of William Huggins (1899, 1909). Af hans øvrige publikationer må nævnes: The Royal Society of science in the state and in the schools (1906). Huggins var medarbejder i The Astrophysical Journal siden dets begyndelse 1895.

Kilder 
 

Astronomer fra Storbritannien
Modtagere af Royal Medal
Modtagere af Copleymedaljen
Modtagere af Royal Astronomical Societys Guldmedalje
Modtagere af Brucemedaljen
Medlemmer af Videnskabernes Selskab
Medlemmer af Kungliga Fysiografiska Sällskapet i Lund
Medlemmer af Kungliga Vetenskaps-Societeten i Uppsala
Medlemmer af Kungliga Vetenskapsakademien
Briter i 1800-tallet
Præsidenter af Royal Society
William Huggins (flertydig)

William Huggins henviser til:

 William Huggins (dyremaler) (1820–1884) — engelsk dyremaler
 William Huggins (1824–1910) — engelsk astronom
 William John Huggins (1781–1845) — engelsk marinemaler
William Huggins (dyremaler)

William Huggins (født maj 1820 i Liverpool, død 25. februar i Christleton ved Chester) var en engelsk maler.

Huggins vandt navn som dyremaler; når han malede historiske stykker, spillede dyrene også en væsentlig rolle som i Kristne kastede for løver og Daniel i løvekulen.

Kilder 

 

Malere fra England
Briter i 1800-tallet
Personer fra Liverpool
Whiplash (film)

Whiplash er en amerikansk dramafilm fra 2014, skrevet og instrueret af Damien Chazelle. Skuespilleren Miles Teller spiller en ung jazztrommeslager ved navn Andrew Neiman, som studerer på en af USAs bedste musikskoler, under ledelse af skolens frygtindgydende jazzmaestro Terence Fletcher, spillet af J. K. Simmons. Andre skuespillere er Paul Reiser, Melissa Benoist, Austin Stowell, Jayson Blair og Kavita Patil. Filmen havde premiere på Sundance Film Festival 16. januar 2014.

Filmen var nomineret til fem priser ved Oscaruddelingen 2015 og vandt for bedste klipning, bedste mandlige birolle (J. K. Simmons) og bedste lyd. Filmens kritik var meget positiv, og filmen er anset som en af de bedste film udgivet i 2014.

Handling 

Den 19 år gamle Andrew Neiman (Miles Teller) er en jazztrommeslager som studerer ved en musikhøjskole i New York. Terence Fletcher (J.K. Simmons), som leder skolens største jazzensemble, opdager Andrew og tager med ham i sit jazzband. Der får Andrew hård modgang af Fletcher, som konstant fornærmer og håner ham hver gang han ikke lever op til Fletchers forventninger. Andrew slår op med sin kæreste, og gør alt for at imponere den strenge lærer.

Medvirkende 
 Miles Teller som Andrew Neiman
 J. K. Simmons som Terence Fletcher
 Paul Reiser som M. Neyman
 Melissa Benoist som Nicole
 Austin Stowell som Ryan
 Jayson Blair som Travis

Referencer

Eksterne henvisninger 
 
 

Amerikanske film fra 2014
Dramafilm fra USA
Oscar for bedste klipning